proxectonos/corpus_dominio_legal_administrativo_tmp huggingface dataset:
APROBACIÓN INICIAL EXPEDIENTES 11/15 E 12/15 DE MODIFICACIÓN DE CRÉDITO.
ADMINISTRACIÓN LOCAL — Municipal — Nigrán (Presupostos e cadros de persoal, 26/05/2015)

Aprobados inicialmente mediante acordos adoptados polo Concello Pleno en sesión extraordinaria celebrada o día 15 de maio de 2015 os expedientes administrativos de modificación de crédito 11/15, mediante suplementos de crédito, e 12/15 mediante créditos extraordinarios, no orzamento xeral do Concello de Nigrán para o ano 2015; cumprindo o establecido nos artigos 169.1 e 177.2 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, os dous expedientes administrativos citados expóñense ao público durante quince días hábiles; se dentro do prazo indicado non foran formuladas reclamacións, entenderíanse elevados a definitivos os acordos antes mencionados. Nigrán, 15 de maio de 2015.—O Alcalde, Alberto Valverde Pérez.
APROBACIÓN INICIAL DA MODIFICACIÓN DO REGULAMENTO DE ORGANIZACIÓN DO PAI
ADMINISTRACIÓN LOCAL — Municipal — Arbo (Outros documentos, notificacións e informacións públicas, 14/01/2015)

O Pleno do Concello de Arbo, en sesión ordinaria celebrada o día 29.12.14, acordou a aprobación inicial da modificación do Regulamento de Organización do PAI do Concello de Arbo, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública por prazo de trinta días, a contar dende o día seguinte á inserción deste anuncio no Boletín Oficial da Provincia, para que poda ser examinado e se presenten as reclamacións que estimen oportunas. Se transcorrido dito prazo non se presentasen alegacións, considerarase aprobado definitivamente dito acordo. En Arbo a 29 de decembro de 2014.—O Alcalde, Horacio Gil Expósito
FIXACIÓN DAS CONTÍAS A PERCIBIR POR CADA GRUPO POLÍTICO
ADMINISTRACIÓN LOCAL — Municipal — Cambados (Outros documentos, notificacións e informacións públicas, 01/10/2015)

Faise público para xeral coñecemento que o Pleno da Corporación Municipal de Cambados, en sesión celebrada o día 30.06.2015, por maioría, acordou prestarlle aprobación á seguinte proposta da Alcaldía: “.= Coa finalidade de que os grupos municipais poidan dotarse dunha adecuada organización para o seu correcto funcionamento, a Lei 7/1985, reguladora das bases de réxime local, sinala no seu artigo 73.3 que o Pleno da Corporación, con cargo ao seu orzamento, pode asignar aos grupos políticos municipais unha dotación económica que deberá contar cun compoñente fixo e outro variable en función do número de membros de cada grupo.= Con tal finalidade, proponse establecer unha asignación anual de 600 € a cada un dos grupo políticos municipais que integran a Corporación, en atención á finalidade de atender necesidades de funcionamento de cada partido con representación municipal, e de 25 € concelleiro/a ó mes, pagadeiras á finalización de cada exercicio económico.= Establecéndose, así mesmo, que as devanditas cantidades non poderán destinarse ao pago de remuneracións do persoal de calquera tipo ó servizo da Corporación nin a adquisición de bens que poidan constituír activos fixos de carácter patrimonial.= As dotacións económicas asignadas aboaránse ao portavoz de cada grupo político municipal que deberá levar unha contabilidade específica da dotación, que terá a disposición do Pleno da corporación no caso de que lla requira, adoptándose as medidas procedentes para a suplementación dos créditos orzamentarios se as dotacións existentes resultaran insuficientes e consignándose anualmente cantidade suficiente para facer fronte as obrigas económicas derivadas do cumprimento do acordo adoptado.= En base ao exposto, esta Alcaldía propón ó Pleno da Corporación adopte acordo neste sentido.” Cambados, a 3 de agosto de 2.015.—A Alcaldesa.—Pedro Diego Birruezo Compains.
ORDEN SUSPENSIÓN DO USO RESIDENCIAL EN POMBEIRA-A GRANXA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 07/09/2015)

Visto informe da Policía Local de data 2/07/2015 no que fai constar que en a Pombeira-A Granxa D. Arshad Muras Sisternas realizou obras de peche de finca de instalación dunha edificación prefabricada de madeira de uso residencial. Resultando que segundo informe da delineante a parcela onde se están executando as obras está clasificada segundo o PXOM vixente como solo rústico de especial protección de infraestruturas e solo rústico de especial de augas. Resultando que segundo o artigo 255 do PXOM en relación co artigo 33 da Lei 9/2002, do 30 de decembro, de ordenación urbanística e protección do medio rural de Galicia (LOUG) o uso residencial non é un uso construtivo posible en solo rústico salvo que estea vinculado á explotación agrícola ou gandeira polo que consonte o establecido no artigo 34 da LOUG o uso residencial por si mesmo constitúe un uso prohibido en solo rústico. Resultando que o artigo 214 da LOUG dispón << Corresponderalle á persoa titular da consellaría competente en materia de urbanismo e ordenación do territorio a competencia para a adopción das medidas precisas de protección da legalidade respecto das obras e actividades realizadas en solo rústico, en calquera das súas categorías, sen a preceptiva autorización autonómica ou sen axustarse ás condicións da autorización outorgada, así como nos supostos de actividades prohibidas […]. Nos restantes supostos a competencia corresponderalle ao alcalde ou á alcaldesa 2. O alcalde ou a alcaldesa, en calquera caso, adoptará as medidas necesarias para a paralización das obras e actividades en execución sen autorización autonómica previa, sen licenza municipal ou sen axustarse ás condicións de calquera delas, e daralle conta, se é o caso, de forma inmediata á persoa titular da consellaría competente en materia de urbanismo. E por isto polo que esta Alcaldía e uso das facultades atribuidas polo artigo 21.1. r) da Lei 7/85, do 2 de abril, en relación co artigo 209 da LOUG, Primeiro.- Ordenar a D. Arshad Muras Sisternas a suspensión inmediata do uso residencial que está exercendo en Pombeira-A Granxa. Segundo.- Incoar expediente de reposición da legalidade a D. Arshad Muras Sisternas pola realización das obras de construción de muro de peche sen a preceptiva licenza municipal/comunicación previa. Terceiro.- Poñer o expediente a disposición dos interesados para que nun prazo de DEZ DIAS poida alegar e presentar os documentos e xustificacións que estime pertinentes ó abeiro do disposto no artigo 84 da Lei 30/1992 do 26 de novembro. Cuarto.- Dar traslado a Axencia de Protección da legalidade Urbanística do expediente consonte o artigo 214 da LOUG. Quinto.- Notificar ao interesado”. Baiona, a 22 de xullo de 2015 – El Alcalde, Jesús Vázquez Almuíña.
INFORMACIÓN PUBLICA DA APROBACIÓN DO REGULAMENTO DO CONSELLO SECTORIAL SOCIAL DO CONCELLO.
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 14/04/2015)

A Corporación Municipal en sesión celebrada o 17 de marzo de 2015 acordou: 1-Establecer un Consello Sectorial Social nos termos do Regulamento adxunto á emenda de substitución da Alcaldía de data 13/03/2015 e aprobar inicialmente o Regulamento do Consello Sectorial Social do Concello de Ponteareas e sometelo a información pública, polo prazo de trinta dias hábiles, mediante anuncio que se publicará no BOP e no taboleiro municipal.2. -No suposto de non formularse reclamacións o regulamento quedará aprobado definitivamente de modo automático, debendo publicarse o seu texto íntegro no BOP para os efectos da sua entrada en vigor. Se se produxeran deberán ser resoltas polo Pleno da Corporación. Ponteareas, 25 de marzo de 2015.—O Alcalde, Salvador González Solla.
RESOLUCIÓN DO 10 DE MARZO DE 2015 DA XEFATURA TERRITORIAL DE PONTEVEDRA DE AUTORIZACIÓN ADMINISTRATIVA E AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA QUE SE DESCRIBE NO CONCELLO DE PONTECESURES (EXPEDIENTE IN407A 2014/226-4).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 01/04/2015)

Resolución do 10 de marzo de 2015 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de PONTECESURES (expediente IN407A 2014/226-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 10 de marzo de 2015.—O xefe territorial, Ignacio Rial Santomé.
EXPOSICIÓN PÚBLICA MATRÍCULA IAE EXERCICIO 2015
ADMINISTRACIÓN LOCAL — Municipal — Redondela (Outros documentos, notificacións e informacións públicas, 15/05/2015)

EXPOSICIÓN PÚBLICA DA MATRÍCULA DO IMPOSTO SOBRE ACTIVIDADES ECONÓMICAS CORRESPONDENTE AO EXERCICIO DO 2015 De conformidade cos artigos 90 e 91 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e mais co art.3 do Real Decreto 243/1995, do 17 de febreiro, a matrícula do imposto sobre Actividades Económicas do exercicio 2015 porase ao dispor do público na oficina de Xestión Tributaria do Concello de Redondela, durante o prazo de 15 días contados a partir da exposición deste anuncio no Boletín Oficial da Provincia. Contra os actos de inclusión dun suxeito na matrícula, así como a súa exclusión ou alteración de calquera dos datos que deben constar na mesma, os interesados poderán interpor, consonte se dispón no art.4 do citado Real Decreto, no prazo de un mes a contar desde o seguinte ao do remate do período de exposición pública, recurso de reposición perante a Axencia Estatal de Administración Tributaria competente ou reclamación económico-administrativa ante o Tribunal Económico-Administrativo Rexional de Galicia. Redondela, 5 maio 2015.—O Alcalde, Javier Bas Corugeira.
SUBVENCIÓNS CONCEDIDAS POR SERVIZOS SOCIAIS E PROMOCIÓN DE EMPREGO DURANTE O MES DE MARZO DE 2015.
ADMINISTRACIÓN LOCAL — Provincial — Deputación Provincial (Subvencións, 20/04/2015)

De conformidade co establecido no artigo 18 da Lei 38/2003, de 17 de novembro, xeral de subvencións e na base 25.16 do Orzamento provincial para o ano 2015, publícanse as axudas económicas concedidas no mes de marzo de 2015 e que foron tramitadas polo Servizo de Servizos Sociais e Promoción de Emprego da Deputación de Pontevedra. Pontevedra, 6 de abril de 2015.—O presidente, Rafael Louzán Abal.—O secretario, Carlos Cuadrado Romay.
ANUNCIO DE LICITACIÓN PARA A CONTRATACIÓN DO SERVIZO DE CONSERVACIÓN E MELLORA DOS CAMPOS DE HERBA NATURAL E ARTIFICIAL DO CONCELLO DO PORRIÑO (EXPDT.41/14).
ADMINISTRACIÓN LOCAL — Municipal — Porriño, O (Contratos administrativos, 27/01/2015)

Por Decreto de Alcaldía de data 09/01/15, foron aprobados os pregos que han de rexer na seguinte licitación: a) Organismo: Concello do Porriño. b) Dependencia tramitadora: Secretaría xeral-Servizo de Contratación. c) Número de expediente: 41/14 a) Descrición do obxecto: servizo de conservación e mellora dos campos de herba natural e artificial do Concello do Porriño. b) Prazo de execución: 1 ano (con posibilidade de prórroga de 1 ano) c) CPV: 77320000. Servizos de mantemento de campos deportivos. a) Tramitación: ordinaria. b) Procedemento: aberto. a) Orzamento: 72.750,88 € (60.124,70 € máis 12.626,18 € en concepto de IVE) 5% do importe de adxudicación. a) Perfil do contratante: www.contratosdegalicia.es b) Entidade: Concello do Porriño c) Enderezo: Antonio Palacios, 1 – 36400 – O Porriño (Pontevedra) d) Teléfono: 986335000 a) Data límite de presentación: 15 días naturais, dende a última publicación do anuncio. b) Documentación a presentar: A sinalada no prego de condicións. c) Lugar de presentación: Rexistro xeral do Concello de Porriño. Enderezo: Antonio Palacios, 1 – 36400 – O Porriño. Según o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 9 de xaneiro de 2015.—O Alcalde, José Nelson Santos Argibay.
APROBACIÓN E EXPOSICIÓN PÚBLICA DO PADRÓN DO IMPOSTO SOBRE BENS INMOBLES DE CARACTERÍSTICAS ESPECIAIS
ADMINISTRACIÓN LOCAL — Municipal — Marín (Outros documentos, notificacións e informacións públicas, 18/08/2015)

Por Resolución do Concelleiro delegado de Facenda do día 6 de agosto de 2015, foi aprobado o padrón fiscal correspondente ao concepto tributario Imposto sobre bens inmobles características especiais (BICES). Os interesados poderán examinar o padrón fiscal e a lista cobratoria por un prazo de un mes contado contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro, procederase ao cobro en período voluntario das liquidacións anuais do Imposto sobre bens inmobles de características especiais (BICES) comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2015, os interesados poderán solicitalo nas dependencias da Tesourería-Recadación do Concello de Marín. O día de cargo dos recibos domiciliados será o vindeiro 1 de outubro. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 10 de agosto de 2015.—A Alcaldesa-Presidenta, María P. Ramallo Vázquez.
IN407A 2015/229-4. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DAS INSTALACIÓNS ELÉCTRICAS DE LMTS CAMBIO SECCIÓN CAT707 (VIGO).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 28/12/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 19 de novembro de 2015.—O Xefe Territorial, Ignacio Rial Santomé.
COBRANZA EN VOLUNTARIA DA TAXA POR OCUPACIÓN DE VÍA PÚBLICA CON POSTOS DE VENDA AMBULANTE 3º TRIMESTRE 2015
ADMINISTRACIÓN LOCAL — Municipal — Tui (Outros documentos, notificacións e informacións públicas, 17/08/2015)

Aprobado por este Concello o Padrón da “Taxa por ocupación de vía publica con postos de venda ambulante”, queda exposto ó publico durante o prazo de 1 mes (art.86.2 da Lei 30/1992, de 26 de novembro, do RXAP e PAC), para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei Xeral Tributaria 58/2003. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpor os seguintes recursos(art.14.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais): De conformidade co previsto no art.12 do Real Decreto Lexislativo 2/2004, en relación cos artigos 24 e 25 do Regulamento Xeral de Recadación RD 939/2005 do 29 de xullo de 2005, comunícaselles ós contribuíntes afectados que o período voluntario de cobranza das Taxas indicadas será do día 17 de agosto a 19 de outubro de 2015, ámbalas dúas datas inclusive, rematando o día 19 de outubro de 2015 no horario de caixa de cada entidade bancaria colaboradora. As Taxas deberán satisfacerse, consonte co artigo 23 e seguintes do Regulamento Xeral de Recadación, a través de calquera entidade bancaria colaboradora, empregando os instrumentos de ingreso (recibos) que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá, ata o día 19 de outubro de 2015 obter un duplicado nas oficinas de recadación deste Concello. Os contribuíntes que a 2 de outubro non tivesen recibido nos seus domicilios os instrumentos de ingreso, disporán de prazo ata o 19 de outubro de 2015 para solicitalos na oficina indicada e efectua-lo pagamento nas entidades bancarias, posto que a non recepción non exonera da obriga do pagamento e non impide a utilización da vía de prema. Advírtese os contribuíntes que poden facer uso da domiciliación bancaria para o pagamento segundo o disposto no artigo 38 do Regulamento Xeral de Recadación. O vencemento do prazo en período voluntario, sen ter sido satisfeita a débeda, determinará o comezo do procedemento de prema, a percepción da recarga correspondente e demais conceptos esixible tal e como se fixan nos arts.26, 28 e 161 da Lei Xeral Tributaria. Tui, 28 de xullo de 2015.—A Concelleira Delegada de Urbanismo e Facenda, Mª. Yolanda Rodríguez Rodríguez.
ADXUDICACIÓN DE CONTRATO DE MANTEMENTO DE ASCENSORES, PORTAS AUTOMÁTICAS E SALVAESCALEIRAS DO CONCELLO DE PONTE CALDELAS
ADMINISTRACIÓN LOCAL — Municipal — Ponte Caldelas (Contratos administrativos, 15/06/2015)

Por Resolución da Alcaldía nº 171/2015 de 15.04.15, adxudicouse o contrato de servizo de mantemento de ascensores, portas automáticas e salvaescaleiras do Concello de Ponte Caldelas. Publícase a súa formalización para os efectos do artigo 154 do texto refundido da Lei de contratos do sector público, aprobado polo Real decreto lexislativo 3/2011, do 14 de novembro. a) Organismo: Concello de Ponte Caldelas b) Dependencia que tramita o expediente: Servizos xerais. c) Enderezo da Internet do perfil do contratante: http://www.pontecaldelas.org/perfil_gal.htma) Tipo de contrato: Contrato de servizo de mantemento de ascensores, portas automáticas e salvaescaleiras do Concello de Ponte Caldelas. b) Descrición: contratación mediante procedemento aberto, oferta economicamente máis vantaxosa, con varios criterios de adxudicación, do contrato de servizo de mantemento de ascensores, portas automáticas e salvaescaleiras do Concello de Ponte Caldelas. c) Medio de publicación do anuncio de licitación: Boletín Oficial da Provincia de Pontevedra. d) Data de publicación do anuncio de licitación: 19.12.14. a) Tramitación: ordinaria. b) Procedemento: aberto. A retribución económica máxima que percibirá o adxudicatario ascende á contía de 5.000,00 €, desglosado nun valor estimado de 4.132,23 €, e un IVE de 867,77€. A retribución económica máxima que percibirá o adxudicatario ascende á contía de 5.000,00 €, desglosado nun valor estimado de 4.132,23 €, e un IVE de 867,77€, polo que se realiza a mellora mediante baixa respecto deste. a) Data de adxudicación: 15.04.15. b) Data de formalización do contrato: 07.05.15. c) Contratista: GRUPO ASCENSORES ENOR, SA. d) Importe de adxudicación: 2.616,00 € máis un IVE de 549,36 €, ascende a un total 3.165,36 € (IVE incluído). e) Vantaxes da oferta adxudicataria: as recollidas na oferta presentada en data 14.01.15. Ponte Caldelas, 3 de xuño de 2015.—O Alcalde en funcións, Perfecto Rodríguez Muíños.
CONVOCATORIA DA ASEMBLEA XERAL DA COMUNIDADE DE USUARIOS DE SAN MIGUEL E PIAS
SECCIÓN NON OFICIAL —  — Comunidad de Usuarios de San Miguel e Pias (Outros documentos, notificacións e informacións públicas, 05/01/2015)

Comunicamos que o día 1 de febreiro de 2015, terá lugar no Centro Cultural de San Miguel, ás 11.00 horas en primeira convocatoria e ás 11.30 en segunda convocatoria, a Asemblea Xeral Ordinaria da Comunidade de Usuarios de San Miguel e Pías, conforme a seguinte Orde do Día e aprobación, no seu caso, do que proceda: ORDE DO DÍA: 1.- Lectura do acta anterior 2.- Informe do presidente 3.- Nomeamento dos cargos da Xunta Directiva 4.- Nomeamento do xurado 5.- Futuras obras a realizar 6.- Prezo cotas 2015 7.- Altas de novos socios e cambio de nomes 8.- Presentación de contas de 2014-12-19 Rogos e preguntas O Rosal, 19 de decembro de 2014.—A presidenta, Mercedes Martinez Gonzalez
COBRANZA VOLUNTARIA PADRÓN MUNICIPAL DA TAXA POLA ENTRADADE VEHÍCULOS A TRAVÉS DE BEIRAVIAS E RESERVAS DE VÍA PÚBLICA DOEXERCICIO 2015
ADMINISTRACIÓN LOCAL — Municipal — Bueu (Recadación, 08/09/2015)

Cobranza en voluntaria do Padrón Municipal da Taxa pola entrada de vehículos a través de beiravias e reservas de vía pública do exercicio 2015. Aprobado mediante Resolución de Alcadía de data 21 de Agosto de 2015 o Padrón Municipal da Taxa pola entrada de vehículos a través de beiravias e reservas de vía pública do exercicio 2015 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, comunícaselles ós contribuíntes afectados que o período voluntario de cobranza do mencionado Padrón será do 5 de OUTUBRE de 2015 a 7 de DICIEMBRE de 2015, ámbalas dúas datas inclusive. O importe poderá satisfacerse, a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 7 de decembro de 2015 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986390034 – Os contribuíntes que a 5 de novembro de 2015 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante a Alcaldesa-Presidenta no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Bueu, a 21 de Agosto de 2015.—O Alcalde, Félix Juncal Novas.
LICITACIÓN CONCESIÓN USO PRIVATIVO DO CHIRINGUITO Nº 4 EN A FREIXA.
ADMINISTRACIÓN LOCAL — Municipal — Ponteareas (Contratos administrativos, 06/03/2015)

A Xunta de Goberno Local do 16 de febreiro de 2015, acordou aprobar o expediente e dispor a apertura do procedemento de adxudicación para a concesión do uso privativo do ben de dominio público constituído polo chiringuito nº 4 situada na praia de A Freixa do Concello de Ponteareas. Concello de Ponteareas. A concesión do uso privativo do ben de dominio público do seguinte chiringuito situado na praia de A Freixa: Ordinaria. Procedemento aberto con varios criterios de adxudicación. Os licitadores terán que acreditar mediante declaración apropiada da entidade financeira, con referencia á concesión do chiringuito nº 4 da praia de A Freixa. Definitiva do 5% nos termos da cláusula 2.7 (apartado 2) do Prego de Cláusulas Administrativas. O prazo para presentar proposicións é de trinta (30) días hábiles, contados a partir do día seguinte ó da publicación do anuncio de licitación no BOP ou taboleiro de edictos municipal do Concello de Ponteareas, segundo cal sexa a publicación posterior. As proposicións presentaranse no Rexistro Xeral do concello de Ponteareas en horario de 9,00 ás 13,00 horas ou en calquera das formas previstas na Lei 30/92 do 26 de novembro. En tres sobres pechados: a Mesa de Contratación se constituirá o terceiro día hábil a aquel no que remate o prazo sinalado para a presentación das proposicións, a fin de proceder á calificación da documentación contida no Sobre A (no caso de que coincida en sábado trasladarase ó día hábil seguinte). A continuación do acto anterior, se procede, en acto público, procederase pola Mesa á apertura do Sobre C (criterios que dependen dun xuízo de valor), que terá lugar, no suposto de que non se outorgue prazo de subsanación e que non se comunique a remisión de proposicións por correo, o terceiro día hábil seguinte ó remate do prazo de presentación de proposicións. A efectos da celebración o sábado se considerará inhábil. Nos supostos de outorgarse prazo de subsanación, de presentarse ofertas por correo ou acto público de apertura de proposicións, Sobre C, celebrarase no lugar e día que se sinale no taboleiro de anuncios da Corporación ou perfil do contratante. O acto público de apertura do Sobre B(proposición económica e criterios valorables mediante a aplicación dunha fórmula) celebrarase no lugar e día que previamente se sinale no taboleiro de anuncios da Corporación. Os establecidos na cláusula 2.6 do Prego de Cláusulas Administrativas Particulares. o Prego de Cláusulas Administrativas Particulares están a disposición dos interesados no departamento de Secretaría Xeral do Concello de Ponteareas. Tamén poderán obter información a través da páxina http://www.ponteareas.esPonteareas, 16 de febreiro de 2015.—O Alcalde, Salvador González Solla.
APROBACIÓN DEFINITIVA MODIFICACIÓN DE CRÉDITO Nº 5/2015.
ADMINISTRACIÓN LOCAL — Municipal — Soutomaior (Presupostos e cadros de persoal, 04/05/2015)

Esgotado o prazo de exposici ón ó público do expediente de Modificación de Crédito núm.5/2015, dentro do vixente Orzamento Municipal, aprobado polo Pleno desta Corporación en sesión celebrada o día 26/03/15, cuxo importe ascende á cantidade de 90.000,00 euros, sen que se presentara reclamación algunha contra este, considerase definitivamente aprobado, segundo o disposto nos artigos 169.1 d o Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real Decreto 500/90, do 20 de abril, a que remiten respectivamente os artigos 177.2 daquela e 38.2 deste. E en cumprimento do artigo 169.3 do Real Decreto Lexislativo 2/2004 faise público o resumo por capítulos do presuposto municipal vixente, que unha vez incorporadas as modificacións operadas queda do xeito seguinte: O que se fai público para xeral coñecemento e efectos. Soutomaior, a 23 de Abril de 2015.—O Alcalde.
IN407A 2015/91-4. AUTORIZACIÓN DAS INSTALACIÓNS ELÉCTRICAS LMT D. C. CAMBADOS 804-805 EN VILARIÑO (CAMBADOS) SOLICITADA POR UNIÓN FENOSA DISTRIBUCIÓN SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 25/06/2015)

Resolución do 4 de xuño de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de CAMBADOS. (expediente IN407A 2015/91-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 4 de xuño de 2015.—O Xefe Territorial, Ignacio Rial Santomé.
MODIFICACIÓN DE RESOLUCIÓN DE ALCALDÍA DE DELEGACIÓNS DAS FUNCIÓNS
ADMINISTRACIÓN LOCAL — Municipal — Tui (Outros documentos, notificacións e informacións públicas, 11/09/2015)

De conformidade co disposto no artigo 44 do RD 2568/1986, de 23 de novembro, polo que se aproba o Regulamento de Organización, funcionamento e réxime xurídico das entidades locais, faise pública a seguinte Resolución de Alcaldía: RESOLUCIÓN DE ALCALDÍA.- MODIFICACIÓN DE RESOLUCIÓN DE ALCALDÍA DE 22/06/15 DE DELEGACIÓNS DAS FUNCIÓNS DE ALCALDÍA. Mediante Resolución de Alcaldía de 22/06/15 outorgáronse delegacións xenéricas aos concelleiros do equipo de goberno, toda vez que é vontade desta Alcaldía outorgar dúas novas delegacións ao concelleiro Laureano Alonso Álvarez, compre modificar a citada resolución, motivo polo que esta Alcaldía, en virtude das competencias que confire o artigo 21.2 da Lei 7/1985, do 2 de abril, reguladora das Bases de Réxime Local, e 62.1 da Lei 5/1997, do 22 de xullo, RESOLVE: PRIMEIRO.- Outorgar ao concelleiro Laureano Alonso Álvarez as delegacións xenéricas de novas tecnoloxías e medios de comunicación, ademais das xa delegadas na Resolución de Alcaldía de 22 de xuño de 2015. As delegacións anteriores comprenden a facultade de dirixir os servizos correspondentes, así como xestionalos en xeral, incluída a facultade de resolver mediante actos administrativos que afecten a terceiros. SEGUNDO.- A presente resolución surtirá efectos a partir do día seguinte ao da súa sinatura, sen prexuízo da súa publicación no Boletín Oficial da Provincia, de conformidade co disposto no artigo 44.1 do RD 2568/1986, do 28 de novembro. TERCEIRO.- Notificar o presente acordo ao interesado para a súa aceptación expresa ou tácita e dar conta desta Resolución ó Pleno Corporativo na sesión extraordinaria que se convoque en cumprimento do art.38 do RD 2568/1986, de 23 de novembro. En Tui, a 26 de agosto de 2015.—O Alcalde, Enrique Cabaleiro González.
BAIXA POR INCLUSIÓN INDEBIDA NO PADRÓN MUNICIPAL DE HABITANTES
ADMINISTRACIÓN LOCAL — Municipal — Poio (Outros documentos, notificacións e informacións públicas, 20/04/2015)

Visto o expediente tramitado sobre BAIXA por Inclusión Indebida no Padrón Municipal de Habitantes, que se tramita no Negociado de Estatística deste Concello, xa que, figurando inscritos no Municipio de Poio, en realidade non residen nel, incumprindo os requisitos establecidos no artigo 54 do Regulamento de Poboación e Demarcación Territorial das Entidades Locais de 11 de Xullo de 1986, modificado polo Real Decreto 2612/1996 de 20 de decembro; Unha vez intentada a notificación, de conformidade co artigo 59 da Lei 30/92, do 26 de novembro, do Réxime Xurídico das Administracións Públicas e do Procedemento Administrativo Común, non podendo levarse a cabo ó non acudir os interesados, a Resolución da Alcaldía de data 10 de abril de 2015 RESOLVEU: 1º) Avogar a competencia delegada na Xunta de Goberno Local en materia de empadroamento para proceder á resolución do expediente de Baixa por Inclusión Indebida e 2º) Procédese a instar a Baixa por Inclusión Indebida abríndose un trámite de audiencia no prazo de quince días, contados desde o día seguinte á publicación deste anuncio no Boletín Oficial da Provincia e publicarase no taboleiro de anuncios deste Concello de Poio, para que os interesados, que se relacionan, poidan presentar ante esta Alcaldía as alegacións que consideren pertinentes respecto á súa situación no padrón de habitantes, facéndoselles saber que, rematado o devandito prazo, entenderase que renuncian a figurar empadroados/as neste Concello e continuarase cos trámites relativos á baixa de oficio das seguintes persoas: Poio, 11 de abril de 2015.—O Alcalde, Luciano Sobral Fernández.
ACORDO ADOPTADO POR DECRETO DA ALCALDÍA 710/2015 DE NOMEAMENTO DO CONCELLEIRO DE EVENTOS E MERCADOS COMO DEDICACIÓN PARCIAL
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 08/09/2015)

A efectos de coñecemento xeral efectúase a publicación do Acordo adoptado por Decreto da Alcaldía nº 710/2015, de 19 de xuño, polo que se nomea o cargo de Concelleiro de Eventos, Mercados e Coordinación das Brigadas de Mantemento de Obras e Servizos como de dedicación parcial: “Vista a proposta da Alcaldía de data 15 de xuño de 2015, relativa ao nomeamento do concelleiro de Eventos, Mercados e Coordinación das Brigadas de mantemento de obras e servizos de dedicación parcial. Visto o acordo do Concello Pleno de data 18 de xuño de 2015 no que se recolle como de dedicación parcial o cargo de concelleiro de Eventos, Mercados e Coordinación das Brigadas de mantemento de obras e servizosde dedicación parcial. Vista a documentación presentada ao efecto polo Concelleiro na data 19 de xuño de 2015 (REN nº 8274) 1.- Nomear o cargo de concelleiro de Eventos, Mercados e Coordinación das Brigadas de mantemento de obras e servizos, ocupado por D. Nicholas Ango Machuca, como de dedicación parcial. O réxime de dedicación mínima será do 50% do que constitúe a xornada habitual dun funcionario (que é de 37,5 horas semanais). As correspondentes horas semanais se desenvolverán cun horario flexible.2.- Establécese a contía a percibir en 20.000 euros brutos anuais. O Concello asumirá o pagamento das cotas empresarias á Seguridade Social que lle correspondan.3.- Durante os dous anos seguintes á finalización do seu mandato lle será de aoicación as limitacións, no seu ámbito territorial, no exercizo de actividades privadas establecidas no artigo 8 da Lei 5%2006 de 10 de abril, de Regulación dos conflitos de intereses dos membros do Goberno e dos Altos Cargos da Administración Xeral do Estado.” A Estrada, a 27 de agosto de 2015.—O Alcalde en funcións, Juan M. Constenla Carbón.
APROBACIÓN DEFINITIVA MODIFICACIÓN DE CRÉDITO 03_2015 DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Presupostos e cadros de persoal, 03/08/2015)

De conformidade co disposto nos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de 15 días hábiles no que os interesados puideron examinalo e presentar reclamacións o mesmo. Ó non terse presentado reclamacións contra a devandita modificación de crédito número 03/15 da Deputación de Pontevedra, ésta considérase definitivamente aprobada Faise público que, unha vez realizada esta modificación de crédito, o orzamento da Deputación de Pontevedra para o exercicio 2015 presenta a seguinte distribución por capítulos: Pontevedra, a 22 de xullo de 2015.—A Presidenta, Carmela Silva Rego.—O Secretario, Carlos Cuadrado Romay.
APROBACIÓN INICIAL ORDENANZA REGULADORA DA EXPEDICIÓN DAS TARXETAS DE ESTACIONAMENTO DE VEHÍCULOS AUTOMÓBILES PARA PERSOAS CON DISCAPACIDADE QUE PRESENTAN MOBILIDADE REDUCIDA.
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 13/11/2015)

En sesion plenaria ordinaria celebrada o 3 de novembro de 2015, Pleno do Concello de Salceda de Caselas aprobou inicialmente a Ordenanza municipal do Concello de Salceda de Caselas reguladora da expedición das tarxetas de estacionamento de vehículos automóbiles para persoas con discapacidade que presenten mobilidade reducida. De conformidade co artigo 49 da Lei 7/85, reguladora das bases do réxime local, ponse en xeral coñecemento, quedando exposta ao público, podendo consultarse o expediente na Secretaría do Concello, por un periodo de trinta (30) días hábiles, que comezará a contar dende o seguinte á inserción deste anuncio no Boletín Oficial da Provincia, co fin de que durante este prazo poidan formularse polos interesados as reclamacións ou alegacións que se consideren oportunas. Caso de non presentarse alegación ou reclamación algunha, esta Ordenanza entenderase definitivamente aprobada sen necesidade de novo acordo e sen prexuízo de que o texto íntegro da Ordenanza deba publicarse para o seu xeral coñecemento. Salceda de Caselas, 5 de novembro de 2015.—O Alcalde, Marcos David Besada Pérez.
BAIXAS DE OFICIO NO PADRÓN MUNICIPAL DE HABITANTES, A MARCELO JULIAN CARUSO MARTIN E OUTROS.
ADMINISTRACIÓN LOCAL — Municipal — Baiona (Outros documentos, notificacións e informacións públicas, 20/01/2015)

Notifícase as persoas que a continuación se sinalan, as cales o último enderezo coñecido é Ctra. Rocamar,17-Bj-Baredo-Baiona, e que estase a tramitar nas dependencias municipais a baixa de oficio do Padrón Municipal de Habitantes por non residir xa neste Concello, e que son as seguintes: O que se lle notifica mediante a súa publicación no Boletín Oficial da Provincia e no taboleiro deste Excmo. Concello, ó abeiro do disposto no artigo 59.4 la Lei 30/92, de 26 de novembro, significándolle ó interesado que dispón de quince días para aportar cantas alegacións, documentos ou informacións estime pertinentes, en caso contrario procederase a súa baixa de oficio no padrón deste municipio. Baiona, a 9 de Enero de 2015.—O Alcalde, Jesús Vázquez Almuiña.
NOTIFICACION A DOLORES GARCIA IGLESIAS.
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 26/02/2015)

De conformidade co establecido no artigo 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, ante a imposibilidade de practicar a notificación da resolución ditada o 06.02.2015 comunícase ao interesado que o expediente está a súa disposición na Secretaría do Concello de Cotobade para a súa consulta en horario de 9 a 13 horas. Cotobade, 06 de febreiro do 2015.—O Alcalde, Jorge Cubela López.
NOMEAMENTO DO INSTRUCTOR DE SANCIÓNS DE TRÁFICO
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 05/08/2015)

Vista a delegación efectuada no Organismo Autónomo Provincial de Xestión de Recursos Locais para a xestión das multas de tráfico en período voluntario e executivo en virtude do Regulamento do Servizo de Colaboración na Xestión das Sancións de Tráfico publicado no B. O. P., o 23 de xuño de 2010, para os efectos de proceder á tramitación dos correspondentes procedementos sancionadores, RESOLVO delegar a sinatura do: 1.—Instructor do procedemento: D. JOSE MISAEL BOLTOR BEN HADJ, co D. N. I. nº XXXXXXXXX; cargo: Concelleiro de Tráfico e Seguridade. O Rosal, 17 de xullo de 2015.—O Alcalde, Jesús Mª Fernández Portela.—O Secretario, Carlos Piñeiro Sarmiento.
PADRÓN OCUPACIÓN VIA PUBLICA CON QUIOSCOS–1º TRIMESTRE 2015
ADMINISTRACIÓN LOCAL — Municipal — Marín (Recadación, 02/02/2015)

Por Resolución do Concelleiro delegado de Facenda do día 21 de xaneiro de 2015 foi aprobado o padrón fiscal correspondente ao concepto tributario de ocupación de vía pública con Quioscos relativo ao 1º trimestre do exercicio 2015. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 febreiro e o 6 de abril de 2015, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública Quioscos, relativo ao 1º trimestre 2015. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 20 de febreiro de 2015, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 21 de xaneiro de 2015.—A Alcaldesa-Presidenta, María P. Ramallo Vázquez.
RECTIFICACIÓN DO ANUNCIO DE CONTRATACIÓN POR PROCEDEMENTO ABERTO PARA O SUMINISTRO DE ENERXÍA ELÉCTRICA EN MEDIA E BAIXA TENSIÓN PARA AS DISTINTAS INSTALACIONS E DEPENDENCIAS DO CONCELLO DE VIGO (EXPTE.15696-444)
ADMINISTRACIÓN LOCAL — Municipal — Vigo (Contratos administrativos, 07/10/2015)

En data 13 de agosto de 2015 publicouse no Boletín Oficial da Provincia de Pontevedra, en data 17 de agosto de 2015 no Diario Oficial de Galicia, e en data 20 de agosto de 2015 no Boletín Oficial do Estado, anuncio de contratación, por procedemento aberto, para o suministro de enerxía eléctrica en media e baixa tensión para as instalacións e dependencias do Concello de Vigo (Expte.15696-444). Asimesmo, dito anuncio tamén foi publicado en data 12 de agosto de 2015 no Diario Oficial da Unión Europea. Con motivo dunha rectificación de erros no devandito expediente, establécese como data de fin prazo para a presentación de ofertas, o día 29 de outubro de 2015, e a data de apertura de ofertas será o día 3 de novembro de 2015, ás 09:30 h. Vigo, 1 de outubro de 2015.—O concelleiro delegado de Contratación, P. D. (Decreto 19.06.2015 e Acordo 19.06.2015), David Regades Fernández.
BAIXAS POR INCLUSIÓN INDEBIDA NO PADRÓN MUNICIPAL DE HABITANTES. NOTIFICACIÓN A VÁZQUEZ RUEDA JOSÉ MARÍA E CATRO MAÍS
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 19/03/2015)

En cumprimento do establecido na Resolución de 1 de abril de 1997 (BOE 11/04/1997), pola que se ditan instrucións técnicas aos concellos para a xestión e revisión do Padrón municipal de habitantes, procédese á publicación, para que sirva de notificación ás persoas que se indican, que constan no Padrón municipal de habitantes do Concello da Lama e que son propostas para a súa baixa por inclusión indebida tras iniciarse os correspondentes expedientes, e que non foi posible efectuarlles a correspondente comunicación ao abeiro do artigo 59 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procedéndose á publicación de acordo co artigo 60 da mesma norma. Para levar a cabo as xestións oportunas a fin de que os interesados presenten nas oficinas municipais, as alegacións oportunas que xustifiquen a conveniencia ou non da súa baixa, establécese un prazo de quince días contados a partir da publicación deste anuncio no Boletín Oficial da Provincia de Pontevedra. Transcorrido o citado prazo darase traslado do expediente ao Consejo de Empadroamento do Instituto Nacional de Estatística para que informe ao respecto. A Lama, 10 de marzo de 2015.—O Alcalde, Jorge Canda Martínez.